text: Kui nüüd tulla tagasi alguse juurde – teadlased tulevad ülikoolist –, siis tahaks tõmmata paralleeli Kadri Simsoni hiljutise arvamuslooga («Sada lehekülge päevas», postimees.ee, 3.09) selle kohta, et üliõpilaste koormus ülikoolis ei ole piisav. Kahjuks tundub see tõsi olevat – tööturul paistab palju kraadiõppureid, kes ei otsi tööd mitte rahavajadusest, vaid pigem seetõttu, et neil on ülikoolis igav ja nad tahaks oma ajaga midagi kasulikku teha. Miks on meie kraadiõppe õppekavad sellised, on sootuks teine teema. Aga kui need juba sellised on, siis äkki saaks kraadiõppureid ära kasutada huvihariduse arendamisel?